શેરબજારમાં મંદી ગણાય? શેરબજારના 30 શેરોની સ્થિતિ બજારનું વધુ સારું ચિત્ર ઉપસાવે કે 1,000 શેર? એક આંકમાં 29 ટકા ઘટાડો હોય ત્યારે અન્ય આંક સાત ટકાનો ઘટાડો બતાવે ત્યારે બજારની સાચી સ્થિતિ કંઇ? માર્કેટની વિસ્તૃત સ્થિતિને જાણવી હોય તો આંકડા પર વધુ નજર નાંખવી જોઇએ. સેન્સેક્સે ગત્ ઓગસ્ટમાં જ નવી ટોચ બનાવીને ત્યાંથી 7.1 ટકા ઘટ્યો છે. પરંતુ ગયા શુક્રવારે સ્મોલ અને મિડ કેપ આંક ઇન્ટ્રા ડેમાં વર્ષની ટોચથી તળિયે ગબડ્યા ત્યારે અનુક્રમે 29 ટકા અને 23 ટકા તૂટ્યા હતા. સામાન્ય રીતે કોઈ આંક 20 કે તેનાથી વધુ તૂટે એટલે માર્કેટ મંદીમાં આવ્યું હોવાનું ગણાય. હવે જો આ હકીકતને ધ્યાનમાં લેવામાં આવે તો સેન્સેક્સના 30 શેરોની ચાલ કરતાં મિડ અને સ્મોલ કેપ આંકના બન્ને મળીને 980 શેરોની ચાલ અલગ જ ચિત્ર અને તે મંદીનું બતાવે છે.